Kocha mwenye maneno mengi nchini Jamhuri Khiwelu ‘Julio’ amesema kuwa mchezaji mpya w Simba, Ibrahim Ajibu ana uwezo na kipaji kikubwa kuliko nahodha wa timu ya Taifa, Mbwana Samatta anayekipiga KRC,Genk. Julio ambaye amewahi kuwa kocha wa Simba kwa nyakati tofauti, Mwadui pamoja na Dodoma FC amesema kuwa kinachombeba Samatta ni juhudi na kujituma hivyo kama Ajibu atafanya hivyo atakuwa mbali.  “Huwa ninamwambia mara kwa mara Ajibu kila ninapokutana naye kwamba ana kipaji kikubwa zaidi ya Samatta hivyo anapaswa afuate nyayo za nyota huyo anayekipiga Genk. “Kama ataongeza juhudi na nidhamu atafikia malengo yake kwa wakati kuliko ilivyo sasa kwani bado muda wa mafanikio upo kwake,” amesema. 